	                                   Doložka vybraných vplyvov
	1. Základné údaje 

	Názov materiálu 

	Návrh zákona o nových psychoaktívnych látkach a o zmene a doplnení niektorých zákonov

	Predkladateľ (a spolupredkladateľ) 

	 Ministerstvo zdravotníctva Slovenskej republiky

	Charakter predkladaného materiálu 
	☐ 	Materiál nelegislatívnej povahy 

	
	☒	Materiál legislatívnej povahy 

	
	☐ 	Transpozícia/ implementácia práva EÚ 

	V prípade transpozície/implementácie uveďte zoznam transponovaných/implementovaných predpisov: 

	Termín začiatku a ukončenia PPK 
	16.04.2026 – 24.04.2026

	Predpokladaný termín predloženia na pripomienkové konanie 
	apríl 2026

	Predpokladaný termín začiatku a ukončenia ZP**  
	 

	Predpokladaný termín predloženia na rokovanie vlády SR* 
	august 2026



	2. Definovanie problému 

	Návrh zákona o nových psychoaktívnych látkach a o zmene a doplnení niektorých zákonov (ďalej len „návrh zákona“) rieši naliehavé problémy spojené s reguláciou nových psychoaktívnych látok, ktoré sa na trhu objavujú čoraz častejšie a predstavujú riziko pre verejné zdravie. V súčasnosti sa zaraďovanie týchto látok do prílohy č. 1 zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov (ďalej len „zákon č. 139/1998 Z. z.“) uskutočňuje individuálne pre každú látku, čo je legislatívne náročné a zdĺhavé. Návrh zákona umožní zaraďovanie týchto látok medzi zakázané látky na základe tzv. generického modelu, t. j. podľa príslušnosti k definovaným skupinám látok uvedených v prílohe č. 1 návrhu zákona, čím sa proces zefektívni a zvýši sa ochrana verejného zdravia.

	3. Ciele a výsledný stav 

	Hlavným cieľom návrhu zákona je zabezpečiť efektívnejšiu ochranu verejného zdravia a bezpečnosti prostredníctvom
a) zavedenia generického modelu, ktorý umožní zaraďovanie skupín nových psychoaktívnych látok medzi zakázané látky rýchlejšie a systematickejšie,
b) zákazu výroby týchto látok a ustanoví jasné pravidlá pre ich evidenciu a kontrolu distribúcie,
c) posilnenia transparentnosti a predchádzania nelegálnej výroby a šíreniu látok bez obmedzenia legálneho výskumu.
Výsledný stav po prijatí návrhu zákona bude predstavovať jasný a efektívny regulačný rámec, odlišný od súčasného stavu, kde legislatívny proces zaraďovania látok je zdĺhavý a nedostatočne chráni verejné zdravie.

	4. Dotknuté subjekty 

	Policajný zbor, Finančná správa Slovenskej republiky, Slovenská obchodná inšpekcia, konzumenti, nezákonní výrobcovia, prepravcovia a distribútori týchto látok.

	5. Alternatívne riešenia 

	Pri príprave návrhu zákona boli posudzované viaceré alternatívne riešenia.
Nulový variant – zachovanie súčasného právneho stavu bez prijatia novej právnej úpravy. Tento variant bol vyhodnotený ako nepostačujúci, keďže súčasný stav neposkytuje dostatočne efektívne nástroje na pružnú reakciu na vývoj trhu s novými psychoaktívnymi látkami a ich rýchlo sa meniacimi chemickými štruktúrami.
Zachovanie súčasného systému individuálneho zaraďovania látok do prílohy č. 1 zákona č. 139/1998 Z. z. s procesným zrýchlením – zvažované bolo ponechanie existujúceho mechanizmu individuálneho zaraďovania jednotlivých látok s cieľom urýchliť legislatívne alebo administratívne procesy. Tento variant bol vyhodnotený ako nedostatočný, keďže by aj naďalej išlo o systém, ktorý nedokáže primerane reagovať na rýchly vznik nových chemických modifikácií látok. Zároveň nové psychoaktívne látky nepredstavujú omamné ani psychotropné látky podľa právneho rámca zákona          č. 139/1998 Z. z., a preto by ich regulácia v tomto režime nebola systematická ani primeraná.
Novelizovanie zákona č. 139/1998 Z. z. bez prijatia návrhu zákona – posudzovaná bola možnosť úpravy súčasných právnych predpisov bez vytvorenia osobitného regulačného rámca. Tento variant nebol vybraný, keďže by neumožnil dostatočne komplexne zaviesť nový model generickej regulácie a neposkytol by dostatočne samostatný a efektívny mechanizmus regulácie nových psychoaktívnych látok.
Užšie vymedzenie regulovaných skupín látok – zvažované bolo obmedzenie regulácie len na vybrané skupiny nových psychoaktívnych látok. Tento variant bol vyhodnotený ako menej účinný, pretože by ponechával priestor na vznik a distribúciu nových chemických štruktúr mimo stanovených skupín.
Na základe posúdenia uvedených alternatív bolo ako najvhodnejšie riešenie vyhodnotené návrh zákona zavádzajúci generický model regulácie podľa skupín chemických štruktúr, ktorý umožní efektívnejšiu, systematickejšiu a preventívnejšiu reguláciu nových psychoaktívnych látok.

	6. Vykonávacie predpisy 

	Predpokladá sa prijatie/zmena  vykonávacích predpisov? 	☐  Áno 	☒  Nie 
Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne: 
 

	7. Transpozícia/implementácia práva EÚ  

	Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.  
                                                                                                                   ☐ Áno                  ☒ Nie

	8. Preskúmanie účelnosti 

	Účelnosť bude preskúmaná do dvoch rokov odo dňa nadobudnutia účinnosti návrhu zákona Ministerstvom zdravotníctva Slovenskej republiky na základe vyhodnotenia počtu regulovaných nových psychoaktívnych látok, efektívnosti regulačného mechanizmu, poznatkov aplikačnej praxe a dopadov na ochranu verejného zdravia, ako aj posúdenie  potreby rozšírenia okruhu oprávnených orgánov a ďalších zapojených orgánov verejnej moci, najmä orgánov trhového dohľadu, na účely zabezpečenia účinného uplatňovania zákona v praxi.


* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu   
legislatívnych úloh vlády Slovenskej republiky.  
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. 
jednotnej metodiky. 
*** posudzovanie sa týka len zmien v I. a II. pilieri univerzálneho systému dôchodkového zabezpečenia
 s identifikovaným dopadom od 0,1 % HDP (vrátane) na dlhodobom horizonte. 
	9. Vybrané vplyvy  materiálu 
	
	
	
	
	
	

	Vplyvy na rozpočet verejnej správy 
	☐ 
	Pozitívne 
	☐	Žiadne 
	☒	Negatívne 

	    z toho rozpočtovo zabezpečené vplyvy,           v prípade identifikovaného negatívneho      vplyvu 
	☒ 
	Áno 
	☐ 
	Nie 
	☐ 
	Čiastočne 

	v tom vplyvy na rozpočty obcí a vyšších územných celkov 
	☐ 
	Pozitívne 
	☒	Žiadne 
	☐ 
	Negatívne 

	z toho rozpočtovo zabezpečené vplyvy, v prípade identifikovaného negatívneho vplyvu 
	☐ 
	Áno 
	☐	Nie 
	☐ 
	Čiastočne 

	Vplyv na dlhodobú udržateľnosť verejných financií v prípade vybraných opatrení *** 
	☐ 
	Áno 
	 
	 
	☐ 
	Nie 

	Vplyvy na limit verejných výdavkov 
	☐ 
	Pozitívne 
	☒	Žiadne 
	☐	Negatívne 

	Vplyvy na podnikateľské prostredie 
	☐	Pozitívne 
	☒	Žiadne 
	☐	Negatívne 

	    z toho vplyvy na MSP 
 
	☐	Pozitívne 
	☐	Žiadne 
	☐	Negatívne 

	    Mechanizmus znižovania byrokracie         a nákladov sa uplatňuje: 
	☐	Áno 
	 
	 
	 ☐  
	Nie 

	Sociálne vplyvy 
	☒  
	Pozitívne 
	☐	Žiadne 
	☐ 
	Negatívne 

	Vplyvy na životné prostredie 
	☐ 
	Pozitívne 
	☒	Žiadne 
	☐ 
	Negatívne 

	 
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov 
	☐ 
	Áno 
	 
	 
	☒	Nie 

	Vplyvy na informatizáciu spoločnosti 
	☐ 
	Pozitívne 
	☒	Žiadne 
	☐ 
	Negatívne 

	Vplyvy na služby verejnej správy pre občana, z toho 
    vplyvy služieb verejnej správy na občana 
	 
☐ 
	 
Pozitívne 
	☒	 
Žiadne 
	 
☐ 
	 
Negatívne 

	    vplyvy na procesy služieb vo verejnej správe 
	☐ 
	Pozitívne 
	☒	Žiadne 
	☐ 
	Negatívne 

	Vplyvy na manželstvo, rodičovstvo a rodinu 
	☒	Pozitívne 
	☐	Žiadne 
	☐ 
	Negatívne 



	10. Poznámky

	Návrh zákona môže mať vplyv na subjekty, ktoré v súčasnosti vyrábajú alebo distribuujú nové psychoaktívne látky, vrátane predaja prostredníctvom automatov a cez internet. Keďže ide o nežiadúce protispoločenské činnosti a s vysokým rizikom pre verejné zdravie, návrh zákona nemá vplyv na legitímne podnikateľské prostredie.
Návrh zákona nemá priamy pozitívny vplyv na životné prostredie. Zavedením efektívnejšieho mechanizmu regulácie nových psychoaktívnych látok sa obmedzí ich nelegálna výroba a distribúcia, čím dôjde k zníženiu environmentálnych rizík spojených s činnosťou nelegálnych laboratórií, najmä v oblasti neodborného nakladania s chemickými látkami a vzniku nebezpečných odpadov. 
Vplyv nie je kvantifikovateľný, ide o nepriamy pozitívny vplyv vyplývajúci z regulačného charakteru návrhu zákona, preto sa samostatná analýza vplyvov nevypracúva.

	11. Kontakt na spracovateľa

	Ministerstvo zdravotníctva Slovenskej republiky
Limbová 2 
831 01 Bratislava
Mgr. Terézia Weinerová
riaditeľka Odboru koordinácie protidrogovej stratégie a monitorovania drog
terezia.weinerova@health.gov.sk 

	12. Zdroje

	Návrh zákona Spolkového ministerstva zdravotníctva – Tretie nariadenie, ktorým sa mení príloha k zákonu o nových psychoaktívnych látkach (SRN),
-	Rozhodnutia prijaté na zasadnutiach Komisie pre omamné látky Úradu OSN pre omamné látky a kriminalitu (UNODC),
-	Správa o stave a vývoji drogovej scény na území Slovenskej republiky za rok 2022,
-	Správa o stave a vývoji drogovej scény na území Slovenskej republiky za rok 2021 a pod.

	13. Stanovisko Komisie na posudzovanie vybraných vplyvov z PPK č. 240/2024  (v prípade, ak sa uskutočnilo v zmysle bodu 8.1 Jednotnej metodiky) 

	 
	☐  Súhlasné  	☐  Súhlasné s návrhom na dopracovanie                   ☒  Nesúhlasné 
Uveďte pripomienky zo stanoviska Komisie z časti II. spolu s Vaším vyhodnotením: 
K doložke vybraných vplyvov

Komisia požaduje v doložke vybraných vplyvov dopracovať bod 5. Alternatívne riešenia a bod 8. Preskúmanie účelnosti.
Odôvodnenie: Komisia požaduje dopracovať bod 5. doložky vybraných vplyvov. Uvedenie, že alternatívne riešenia „nie sú“, Komisia nepovažuje za dostatočné 
a v súlade s Jednotnou metodikou na posudzovanie vybraných vplyvov. Pri návrhu zákona, ktorý mení samotný model regulácie nových psychoaktívnych látok 
z individuálneho zaraďovania konkrétnych látok na generický model podľa skupín chemických štruktúr, bolo potrebné aspoň stručne uviesť, aké varianty boli zvažované a prečo neboli vybrané. Za relevantné alternatívy bolo možné považovať napríklad zachovanie súčasného systému individuálneho zaraďovania látok do prílohy zákona č. 139/1998 Z. z. s jeho procesným zrýchlením, čiastkové novelizovanie existujúcej právnej úpravy bez prijatia samostatného zákona alebo užšie vymedzenie regulovaných skupín látok. Bolo by vhodné tiež popísať nulový variant, t. j. zachovanie súčasného stavu.
Preskúmanie účelnosti je formulované príliš všeobecne, keďže uvádza len to, že bude prebiehať priebežne po nadobudnutí účinnosti zákona, bez určenia konkrétneho termínu, spôsobu vyhodnotenia a bez presnejšieho prepojenia na merateľné ukazovatele. Takéto znenie Komisia nepovažuje za dostatočné z hľadiska metodiky, podľa ktorej má byť preskúmanie účelnosti nastavené tak, aby bolo možné objektívne posúdiť, či právna úprava splnila sledované ciele. 
Vyhodnotenie:  Pripomienka bola akceptovaná doplnením relevantných alternatívnych variantov vrátane nulového variantu a konkretizáciou preskúmania účelnosti vrátane termínu, spôsobu vyhodnotenia a merateľných ukazovateľov. Dopracoval sa bod 5. a bod 8 doložky vybraných vplyvov.
K vplyvom na rozpočet verejnej správy
S predmetným materiálom je možné súhlasiť len za podmienky, že všetky negatívne vplyvy budú zabezpečené v rámci schválených limitov kapitoly (vrátane limitu za oblasť zamestnanosti) MZ SR na príslušné rozpočtové roky, bez dodatočných požiadaviek na rozpočet verejnej správy a celkový limit verejných výdavkov. V tejto súvislosti Komisia žiada upraviť analýzu vplyvov na rozpočet verejnej správy tak, aby z nej nevyplýval nekrytý vplyv a v doložke vybraných vplyvov označiť negatívny, rozpočtovo zabezpečený vplyv na rozpočet verejnej správy. 
V analýze vplyvov na rozpočet verejnej správy v tabuľkách č. 4/B a č. 5 je nesprávne vypočítané poistné (35 % namiesto 35,95 %). Uvedené Komisia žiada upraviť v celej analýze vplyvov.

Vyhodnotenie: Pripomienka bola akceptovaná úpravou doložky vybraných vplyvov a analýzy vplyvov na rozpočet verejnej správy, vrátane odstránenia nekrytého vplyvu.  Výpočty boli taktiež opravené.
K sociálnym vplyvom
Komisia odporúča v 9. bode doložky vybraných vplyvov (Vybrané vplyvy materiálu) prehodnotiť sociálne vplyvy. Ak predkladateľ označil žiadne sociálne vplyvy preto, že ich pokladá za marginálne, v 10. bode doložky (Poznámky) uvedie, prečo sú zanedbateľné.
Odôvodnenie: Návrh zákona predpokladá zjednodušenie procesu zaraďovania nových psychoaktívnych látok medzi zakázané látky, v dôsledku čoho by sa na Slovensku obmedzila výroba, distribúcia a spotreba drog. Predkladateľ si od toho sľubuje zvýšenie ochrany verejného zdravia, ako aj bezpečnosti obyvateľstva. To by mohlo mať sociálne vplyvy, a to pozitívny vplyv na prístup k zdrojom, právam, tovarom a službám.
Vyhodnotenie: Ministerstvo zdravotníctva Slovenskej republiky po prehodnotení vypracovalo analýzu sociálnych vplyvov. 
K vplyvom na manželstvo, rodičovstvo a rodinu
Z pohľadu analýzy vplyvov na manželstvo, rodičovstvo a rodinu materiál predstavuje prevažne pozitívny spoločenský vplyv na rodinu a rodičovstvo. Cieľom návrhu  je zvýšiť bezpečnosť prostredia v ktorom deti vyrastajú.
V rámci legislatívneho procesu Komisia odporúča v analýze vybraných vplyvov rozpracovať explicitný vplyv na ochranu zdravia detí a mládeže v rodinnom prostredí v dôsledku eliminácie dostupnosti nových psychotropných látok. Ide konkrétne o elimináciu prenikania látkových závislostí do rodín a súvisiace kauzálne vzťahy v rodinách. Cieľom materiálu je nesporne ochrániť rodiny pred ich rozpadom, zasahuje do ochrany rodinného prostredia prostredníctvom represívnych opatrení proti šíreniu nový drog. Kvantifikácia by mala korelovať s počtom dotknutých rodín a úspešnosťou záchytov nelegálneho zaobchádzania (obchodovanie/držba) s nelegálnymi psychotropnými látkami u fyzických osôb.
Vyhodnotenie: Pripomienky boli akceptované doplnením vysvetlenia pozitívnych spoločenských, sociálnych a rodinných vplyvov návrhu zákona, najmä vo vzťahu k ochrane verejného zdravia, detí, mládeže a rodinného prostredia. Ministerstvo zdravotníctva Slovenskej republiky vypracovalo  analýzu vplyvov na manželstvo, rodičovstvo a rodinu.

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky)  

	 
	☐   Súhlasné  	☐  Súhlasné s  návrhom na dopracovanie ☐  Nesúhlasné 
Uveďte pripomienky zo stanoviska Komisie z časti II. spolu s Vaším vyhodnotením: 

